बिलासपुर: किराये में वृद्धि की मांग को लेकर प्राइवेट बस आॅपरेटरों की हड़ताल दूसरे दिन भी जारी रही। मंगलवार को भी प्राइवेट बसों के पहिये पूरी तरह से जाम रहे। हड़ताल के चलते लोगों को अत्याधिक परेशानी का सामना करना पड़ा। हालांकि एचआरटीसी ने लोगों को राहत प्रदान करने के लिए कई रूटों पर अतिरिक्त बसें चलाई, लेकिन प्राइवेट बसों के बेड़े की तुलना में बेहद कम होने के कारण यह व्यवस्था नाकाफी साबित हुई। यूनियन के अध्यक्ष राजेश की अगुवाई में आॅपरेटरों ने घुमारवीं बस अड्डे से गांधी चौक तक रैली निकालकर प्रदर्शन भी किया।